stanford-oval/wikipedia huggingface dataset:
Mauinkiharapyrstö

| Mauinkiharapyrstö |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kiharapyrstöt Mohoidae
Suku::  Kiharapyrstöt Moho
Laji::  bishopi
Kaksiosainen nimi
 Moho bishopi  (Rothschild, 1893) 
Katso myös
   Mauinkiharapyrstö Wikispeciesissä   Mauinkiharapyrstö Commonsissa 
Infobox OKNimi-testi OKIUCN-testi OK: 
Mauinkiharapyrstö (Moho bishopi) oli Havaijin kotoperäinen varpuslintu. Se havaittiin viimeksi Molokaissa 1904, ja paikalliset asukkaat kertoivat nähneensä lajin vielä 1915, jonka jälkeen siitä ei ole tehty varmoja havaintoja laajoista etsinnöistä huolimatta. Lajin häviämisen syitä olivat todennäköisesti elinympäristöjen tuhoutuminen, laiduntava karja ja ihmisen mukana tulleet mustarotta ja tauteja levittävät sääsket. Walter Rothschild kuvaili lajin holotyypin vuonna 1893.[lähde? ]
Markku Kyllönen

| Markku Kyllönen> Henkilötiedot |
| --- | --- |
Syntynyt: 15. helmikuuta 1962 (ikä 62) Pielisjärvi
Jääkiekkoilija
Pelipaikka:  hyökkääjä
Markku ”Kynä” Kyllönen (s. 15. helmikuuta 1962 Pielisjärvi) on suomalainen entinen jääkiekkoilija ja nykyinen jääkiekkovalmentaja. Hän edusti urallaan muun muassa Joensuun Jokipoikia, Kärppiä, SaiPaa ja NHL-seura Winnipeg Jetsiä.
Pelaajaura

Markku Kyllönen aloitti SM-liigauransa SaiPassa, jossa pelasi kauden 1985–1986. SaiPa kuitenkin putosi SM-liigasta, ja hän siirtyi seuraavalle kaudelle pelaamaan Oulun Kärppiin. Kärpät voitti liigan runkosarjan ja pelasi finaalisarjassa Tapparaa vastaan, mutta hävisi sen. Kesällä 1987 Winnipeg Jets varasi Kyllösen NHL:ään kahdeksannella kierroksella. Hän jäi kuitenkin pelaamaan vielä kaudeksi Oulun Kärppiin ennen kuin siirtyi Winnipeg Jetsin paitaan kaudelle 1988–1989. Kyllösen vuosi Pohjois-Amerikassa sujui lähinnä AHL-joukkue Moncton Hawksin riveissä, jossa hän pelasi 60 ottelua tehoin 14+20. Hänen joukkuekavereihinsa kuuluivat muun muassa Hannu Järvenpää, Darren Boyko, Thomas Draper ja Luciano Borsato. Winnipegin paidassa Kyllönen pelasi yhdeksän ottelua, joissa syntyi kaksi syöttöpistettä. Hän palasi SM-liigan kaudeksi 1989–1990 liigaan nousseeseen kasvattajaseuransa Joensuun Jokipoikien riveihin, jossa pelasi aina vuoteen 1995 asti. Kyllönen pelasi viimeisen kautensa tanskalaisessa Odensen joukkueessa vuonna 2000.
Pelaajauran jälkeen

Sittemmin Kyllönen on toiminut pääasiassa juniorien valmentajana ja jääkiekkoleirien ohjaajana Jokipojissa. Hän on toiminut Vaasan Sportin edustusmiehistön apuvalmentajana liigatasolla. Kaudelle 2019–2020 Kyllönen siirtyi Dornbirner EC:iin EBEL-liigaan apuvalmentajaksi.
Muuta

Koulutukseltaan Kyllönen on merkonomi.
Aiheesta muualla

Markku Kyllönen The Internet Hockey Databasessa (englanniksi)
Markku Kyllönen Eurohockey.com. (englanniksi)
Martina Jäschke

| Mitalit | Mitalit | Mitalit |  |
| --- | --- | --- | --- |
|  Martina Jäschke vuonna 1981 |  Martina Jäschke vuonna 1981 |  Martina Jäschke vuonna 1981 |  |
Maa:   Itä-Saksa
Naisten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Moskova 1980 | 10 m kerroshypyt |  |
| MM-kilpailut  | MM-kilpailut  | MM-kilpailut  |  |
|  Hopeaa | Länsi-Berliini 1978 | 10 m kerroshypyt |  |
| EM-kilpailut  | EM-kilpailut  | EM-kilpailut  |  |
|  Hopeaa | Split 1981 | 3 m ponnahduslauta |  |
|  Pronssia | Split 1981 | 10 m kerroshypyt |  |
Martina Jäschke (Scheidewig; s. 6. toukokuuta 1960 Halle, Saksi-Anhalt) on Itä-Saksaa edustanut uimahyppääjä. Hän kilpaili vuoden 1980 kesäolympialaisissa Moskovassa. Siellä hän voitti kultamitalin kymmenen metrin kerroshypyissä, mutta jäi ponnahduslaudalla mitaleitta sijoittuen viidenneksi.
Vuonna 1978 Jäschke sai uinnin maailmanmestaruuskilpailuissa hopeaa kerroshypyissä. Uinnin pitkän radan Euroopan-mestaruuskilpailuissa hän sai vuonna 1981 hopeaa ponnahduslaudalla ja pronssia kerroshypyissä.
Matti Bergendahl

Matti Bergendahl (s. 3. lokakuuta 1966 Harjavalta) on suomalainen erikoislääkäri, joka on työskennellyt Helsingin ja Uudenmaan sairaanhoitopiirin toimitusjohtajana helmikuusta 2022 alkaen.
Bergendahl on kirjoittanut ylioppilaaksi Harjavallan lukiosta. Hän valmistui Turun yliopistosta lääketieteen lisensiaatiksi 1991 ja lastentautien erikoislääkäriksi 2000. Vuonna 1993 Bergendahl väitteli lääketieteen tohtoriksi. Lisäksi hän on suorittanut MBA-tutkinnon Lausannen International Institute for Management Developmentissa vuonna 2001.
Bergendahl on työskennellyt 1990-luvulla erikoislääkärinä TYKS:n lastentautien klinikalla, 2002–2005 Mehiläisen kehitysjohtajana ja 2005–2014 toimitusjohtajana sekä Realia Group -konsernin toimitusjohtajana 2015–2019. HUS:n johtoon Bergendahl siirtyi Varsinais-Suomen sairaanhoitopiirin johtajan paikalta, jota hän oli hoitanut toukokuusta 2020 alkaen. Hän oli myös Mehiläisen emoyhtiön Ambea-konsernin toimitusjohtaja ja varatoimitusjohtaja 2007–2014.
Margaret Truman

Margaret Truman vuonna 1951.
Mary Margaret Truman Daniel (17. helmikuuta 1924 Independence, Missouri – 29. tammikuuta 2008 Chicago, Illinois) oli yhdysvaltalainen sopraano, näyttelijä, toimittaja ja kirjailija. Hän oli Yhdysvaltain presidentin Harry S. Trumanin ja tämän vaimos Bess Trumanin ainoa lapsi.
Elämä > Varhainen elämä

Margaret Truman syntyi 17. helmikuuta 1924 Independencessä Missourin osavaltiossa. Hän kävi julkista koulua Independencessä vuoteen 1934, jolloin hänen isänsä valittiin Yhdysvaltain senaattiin. Margaret aloitti vuonna 1942 opinnot George Washingtonin yliopistossa, ja valmistui sieltä Bachelor of Arts -tutkinnolla kesäkuussa 1946.
Elämä > Ura

Margaret kiinnostui laulamisesta 1940-luvun lopulla. 16. maaliskuuta 1947 hän teki konserttidebyyttinsä laulaen Detroitin sinfoniaorkesterin kanssa. Debyytti lähetettiin valtakunnallisessa radiossa. Vuoden 1948 hän auttoi isäänsä tämän menestyksekkäässä uudelleenvalintakampanjassa tehden usein matkoja hänen kanssaan. Tammikuussa 1953 hän muutti New Yorkiin työskennelläkseen NBC:llä. Tästä lähtien hän toimi television ja radion parissa.  Vuonna 1955 Margaret tapasi Clifton Danielin. Heidät vihittiin 21. huhtikuuta 1956 ja pari sai 4 lasta.
Trumanin täyspitkä elämäkerta isästään, joka julkaistiin vähän ennen hänen kuolemaansa vuonna 1972, sai hyvän vastaanoton. Hän kirjoitti myös henkilökohtaisen elämäkerran äidistään. Hän julkaisi myös Capital Crimes -rikosromaanisarjan.
Eläkkeellä hän asui Park Avenuella sijaisevassa asunnossaan. Hän kuoli 29. tammikuuta 2008 Chicagossa.
Aiheesta muualla

Kuvia tai muita tiedostoja aiheesta Margaret Truman Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Margaret Truman
Käännös suomeksi
Massimiliano Fuksas

| Massimiliano Fuksas |
| --- | --- |

Henkilötiedot
Syntynyt: 9. tammikuuta 1944 (ikä 80) Rooma
Ammatti:  arkkitehti
Muut tiedot
Aktiivisena:  1967–
Aiheesta muualla
Kotisivu
Massimiliano Fuksas (s. 9. tammikuuta 1944 Rooma) on italialainen arkkitehti.
Ura

Fuksasin sukujuuret ovat Liettuassa. Fuksas valmistui arkkitehdiksi Rooman Sapienza-yliopistosta vuonna 1969. Hän oli avannut oman arkkitehtitoimistonsa Roomaan jo 1967; sittemmin Fuksasilla on ollut toimipaikkoja muun muassa Pariisissa, Frankfurt am Mainissa ja Shenzhenissä.
Fuksasin tyyli alkoi muuttua 1990-luvulla yhä kokeilevampaan suuntaan. Hänen merkittäviä töitään ovat muun muassa Vienna Twin Tower Wienissä (1999–2001), Ferrarin pääkonttori ja tutkimuskeskus Maranellossa (2001–2004), Nardini Centro Ricerche e Auditorium Bassano del Grappassa (2002–2004), Fieramilano (2002–2005), Zénith Strasbourg Europe (2003–2008), Armani Store New Yorkissa (2007–2009), kauppakeskus MyZeil Frankfurtissa (2002–2009), Peres Center for Peace Tel  Avivissa (1999–2009) ja Shenzhen Bao’anin kansainvälinen lentoasema (avattu 2013). Fuksasin varhaisempaa tuotantoa edustaa muun muassa Palestra di Paliano (1982).
Aiheesta muualla

Architectuul.com: Massimiliano Fuksas
Matkustus Suomessa

Matkustus Suomessa (En resa i Finland) on Zacharias Topeliuksen vuosina 1872–1874 kahtenatoista vihkona ilmestynyt kirja, joka käsitteli Suomea, sen kansaa ja eri paikkakuntia.
Yhtä aikaa ruotsinkielisen alkuteoksen kanssa ilmestyneen suomennoksen teki Julius Krohn. Kirja ilmestyi saksaksi ja venäjäksi 1874 ja 1875. Kuvituksena oli 36 teräspiirrosta.
Topeliuksen kirjoittamien lukujen lisäksi mukana on Tilastollisen keskustoimiston johtajan K. E. F. Ignatiuksen tilastollinen katsaus. Kuvat esittävät etenkin Etelä-Suomen rannikkoseutuja, mutta osansa saavat myös Häme, Karjala ja Savo. Myös Pohjois-Suomea oli määrä käsitellä, mutta alkuosan vähäisiksi jääneen myynnin vuoksi sarjaa ei jatkettu.
Lukujen jäsentely on samansuuntainen kuin laajemmassa Finland framstäldt i teckningar -teoksessa, jonka kuvituksena oli 120 kivipiirrosta. Tekstit ovat kuitenkin lyhyempiä ja kuvailevat suoremmin kuvia ja niiden näkymiä. Topeliuksen kolmas samantyyppinen historiaan ja maantieteeseen liittyvä kirja oli Maamme-kirja, joka oli kouluissa lukukirjana vielä 1950-luvulla. Matkustus Suomessa on näitä kaunokirjallisempi, Topelius muun muassa kuvaa äänielämyksiä Imatrankoskelta.
Johan Knutson: Näkymä Porvooseen koillisesta.
Johan Knutson: Näkymä Tampereelle pohjoisesta.
Marc Angelucci

Marc Etienne Angelucci (30. maaliskuuta 1968 – 11. heinäkuuta 2020) oli yhdysvaltalainen asianajaja, miesasia-aktiivi, ja National Coalition for Menin (NCFM) varapääjohtaja. Asianajajana hän edusti useissa miesten tasa-arvo-ongelmiin liittyvissä tapauksissa, joista näkyvin oli National Coalition for Men v. Selective Service System, jossa liittovaltion tuomari julisti, että vain miehiä koskeva asevelvollisuus on perustuslain vastainen. Hänet löydettiin kotoaan murhattuna heinäkuun 11. päivä 2020.
Elämäkerta

Marc valmistui UCLA:n oikeustieteellisestä koulusta hieman ennen vuotta 2001. Hän sanoi liittyneensä National Coalition for Meniin ollessaan oikeustieteellisessä koulussa, kun hänen ystävänsä kärsi perheväkivallasta mutta hänet jätettiin ilman apua vuonna 1997. Hänet otettiin State Bar of Californian jäseneksi vuonna 2000. Hän perusti NCFM:n Los Angelesin paikallisosaston vuonna 2001.
Vuonna 2008 hän voitti Woods v. Horton -oikeusjutun Kalifornian muutoksenhakutuomioistuimessa, joka päätti, että Kalifornian osavaltion lainsäätäjä oli virheellisin perustein jättänyt miehet pois perheväkivallan uhrien suojeluohjelmista.
Elämäkerta > National Coalition for Men v. Selective Service System

Vuonna 2013 Angelucci haastoi palvelukseenottolaitoksen (Selective Service System) oikeuteen NCFM:n puolesta sillä perusteella, ettei ole syytä jättää naisia pois kutsunnoista. Liittovaltion tuomari Gray H. Miller päätti helmikuussa 2019, että vain miehiä koskeva asevelvollisuus on perustuslain vastainen sanoen, että "naisille asetetut historialliset rajoitukset asevoimissa ovat voineet toimia oikeutuksena aiemmin tapahtuneelle syrjinnälle" mutta tuo ei päde enää, kun naiset palvelevat taistelurooleissakin. Heinäkuussa 2020, juttu oli Yhdysvaltain viidennen piirin muutoksenhakutuomioistuimessa ilman lopullista päätöstä vielä, mutta noin kuukautta Angeluccin murhan jälkeen, torstaina 13. elokuuta 2020, liittovaltion muutoksenhakutuomioistuin päätti, etteivät vain miehiä koskevat kutsunnat olekaan perustuslain vastaisia.
Angelucci esiintyi vuonna 2016 julkaistussa The Red Pill -dokumenttielokuvassa, joka käsitteli miesasialiikettä.
Murha

Angelucci ammuttiin kuolettavasti kotiovellaan Kalifornian Cedarpines Parkissa on 11. heinäkuuta 2020. Lähettinä esiintynyt mies soitti ovikelloa, ja kun talossa joku muu avasi oven, hyökkääjä väitti, että hänellä on paketti Angeluccille. Kun Angelucci tuli ovelle allekirjoittaakseen sen, hänet ammuttiin, ja ampuja kaahasi autolla pois. Angelucci julistettiin kuolleeksi tapahtumapaikalla ensihoitajien saavuttua.
Tällä hetkellä FBI tutkii murhaa ja sen mahdollista yhteyttä Roy Den Hollanderiin, jota epäillään piirituomari Esther Salasin pojan ja aviomiehen ampumisesta New Jerseyssä. Tässä myöhäisemmässä hyökkäyksessä, kahdeksan päivää Angeluccin murhan jälkeen, murhaaja oli niin ikään esiintynyt paketintuojalähettinä. Den Hollander oli NCFM:n presidentti Harry Crouchin mukaan erotettu järjestöstä 5–6 vuotta aiemmin, koska Hollander oli "sekopää". Järjestön hallituksesta hänet oli Crouchin mukaan erotettu siksi, että hän oli uhkaillut Crouchia. Esther Salasia Hollander syytti sellaisen oikeusjutun voiton varastamisesta, jonka Angelucci myöhemmin voitti. Myöhemmin kävi ilmi, että Den Hollander oli tehnyt itsemurhan autossaan, josta löytyi myös papereita, joissa Angelucci mainittiin.
Aiheesta muualla

Marc Angelucci Attorney License Profile State Bar of Californiassa
Marc Angeluccin profiili National Coalition for Menin verkkosivuilla
Massimarjat

| Massimarjat |
| --- | --- |
 Pilvimassimarja (Apodytes dimidiata)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Magnoliophytina
Ylälahko::  Asteranae
Lahko::  Metteniusales
Heimo::  Metteniusaceae
Suku::  Massimarjat Apodytes  E.Mey. ex Arn.
Katso myös
   Massimarjat Wikispeciesissä   Massimarjat Commonsissa 
Infobox OKNimi-testi OK: 
Massimarjat (Apodytes) on pienehkö kasvisuku, joka sijoitetaan nykyisin Metteniusaceae-heimoon, mutta aikojen kuluessa suku on sijoitettu muihinkin heimoihin, kuten Icacinaceae-heimoon. Massimarjoihin kuuluu kahdeksan lajia.
Lajeja

Apodytes abbottii
Apodytes bebile
Apodytes brachystylis
Apodytes clusiifolia
Apodytes dimidiata – pilvimassimarja
Apodytes geldenhuysii
Apodytes grandifolia
Apodytes thouvenotii
Aiheesta muualla

Laji.fi: Massimarjat (Apodytes)
UniProt: Taxonomy – Apodytes (englanniksi)
Global Biodiversity Information Facility (GBIF): Apodytes (englanniksi)
Flora of China: Apodytes (englanniksi)
Major League Baseball -kausi 2009

| --- | --- |
Joukkueita:  30
Runkosarja
Kausi alkoi:  5. huhtikuuta 2009
Kausi päättyi:  4. marraskuuta 2009
Arvokkaimmat pelaajat:  AL: Joe Mauer (MIN)   NL: Albert Pujols (STL)
League Championship Series
Liigavoittajat:  AL: New York Yankees   NL: Philadelphia Phillies
World Series
Voittaja:  New York Yankees
Toinen sija:  Philadelphia Phillies
Arvokkain pelaaja:  Hideki Matsui (NYY)
   ← 2008  2010 →
Runkosarja

Runkosarjan ensimmäinen ottelu oli 5. huhtikuuta pelattu Philadelphia Phillies – Atlanta Braves ja viimeinen 6. lokakuuta pelattu Minnesota Twinsin ja Detroit Tigersin välinen ylimääräinen ottelu, jossa joukkueet ratkaisivat American Leaguen (AL:n) Central Divisionin mestaruuden. Uusintaottelu oli pelattava, koska 162 ottelun jälkeen molemmilla joukkueilla oli 86 voittoa, jolla joukkueet jakoivat divisioonansa kärkipaikan. Uusintaottelu venyi 12. vuoropariin ja päättyi Twinsin voittoon 6–5.
Liigojen välinen tähdistöottelu pelattiin 14. heinäkuuta Busch Stadiumilla St. Louisissa ja tämän ottelun AL voitti 4–3. Voitto takasi AL-joukkueelle kotiedun World Seriesiin. Runkosarjan kohokohtia oli St. Louis Cardinalsin ykkösen Albert Pujolsin vahvat otteet: koko MLB:n kausitilastossa hän oli paras sekä kunnareissa että tuoduissa juoksuissa ja lisäksi jakoi lyötyjen juoksujen kärkisijaa yhdessä Prince Fielderin ja Ryan Howardin kanssa. Chicago White Soxin aloitussyöttäjä Mark Buehrle pelasi täydellisen pelin (jossa syöttäjä pelaa ottelun alusta loppuun eikä yksikään vastustajan pelaaja selviä juoksijaksi kenttäpesälle mistään syystä koko ottelun aikana) 23. heinäkuuta Tampa Bay Raysia vastaan. Kyseessä oli koko MLB:n historian 16. täydellinen peli, kukaan ei ole kyennyt suoritukseen useammin kuin kerran.
Kauden Most Valuable Player -palkinnon AL:ssa sai Minnesota Twinsin sieppari Joe Mauer ja National Leaguessa Albert Pujols. Parhaalle syöttäjälle myönnettävän Cy Young -palkinnon AL:ssa sai Kansas City Royalsin Zack Greinke ja NL:ssa San Francisco Giantsin Tim Lincecum.
Runkosarjan sarjataulukot > American League

| AL East | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| New York Yankees | 103 | 59 | .636 | - | 57-24 | 46-35 | 7-3 | 915-753 |
| Boston Red Sox | 95 | 67 | .586 | 8.0 | 56-25 | 39-42 | 4-6 | 872-736 |
| Tampa Bay Rays | 84 | 78 | .519 | 19.0 | 52-29 | 32-49 | 6-3 | 803-754 |
| Toronto Blue Jays | 75 | 87 | .463 | 28.0 | 44-37 | 31-50 | 7-13 | 798-771 |
| Baltimore Orioles | 64 | 98 | .395 | 39.0 | 39-42 | 25-56 | 5-7 | 741-876 |

| AL Central | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Minnesota Twins | 87 | 76 | .534 | - | 49-33 | 38-43 | 7-7 | 817-765 |
| Detroit Tigers | 86 | 77 | .528 | 1.0 | 51-30 | 35-47 | 6-5 | 743-745 |
| Chicago White Sox | 79 | 83 | .488 | 7.5 | 43-38 | 36-45 | 4-6 | 724-732 |
| Cleveland Indians | 65 | 97 | .401 | 21.5 | 35-46 | 30-51 | 4-8 | 773-865 |
| Kansas City Royals | 65 | 97 | .401 | 21.5 | 33-48 | 32-49 | 6-3 | 686-842 |

| AL West | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Los Angeles Angels of Anaheim | 97 | 65 | .599 | - | 49-32 | 48-33 | 7-4 | 883-761 |
| Texas Rangers | 87 | 75 | .537 | 10.0 | 48-33 | 39-42 | 6-4 | 784-740 |
| Seattle Mariners | 85 | 77 | .525 | 12.0 | 48-33 | 37-44 | 9-7 | 640-692 |
| Oakland Athletics | 75 | 87 | .463 | 22.0 | 40-41 | 35-46 | 3-10 | 759-761 |
Runkosarjan sarjataulukot > National League

| NL East | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Philadelphia Phillies | 93 | 69 | .574 | - | 45-36 | 48-33 | 11-5 | 820-709 |
| Florida Marlins | 87 | 75 | .537 | 6.0 | 43-38 | 44-37 | 7-7 | 772-766 |
| Atlanta Braves | 86 | 76 | .531 | 7.0 | 40-41 | 46-35 | 9-7 | 735-641 |
| New York Mets | 70 | 92 | .432 | 23.0 | 41-40 | 29-52 | 4-7 | 671-757 |
| Washington Nationals | 59 | 103 | .364 | 34.0 | 33-48 | 26-55 | 6-9 | 710-874 |

| NL Central | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| St. Louis Cardinals | 91 | 71 | .562 | - | 46-35 | 45-36 | 5-6 | 730-640 |
| Chicago Cubs | 83 | 78 | .516 | 7.5 | 46-34 | 37-44 | 9-7 | 707-672 |
| Milwaukee Brewers | 80 | 82 | .494 | 11.0 | 40-41 | 40-41 | 5-5 | 785-818 |
| Cincinnati Reds | 78 | 84 | .481 | 13.0 | 40-41 | 38-43 | 8-7 | 673-723 |
| Houston Astros | 74 | 88 | .457 | 17.0 | 44-37 | 30-51 | 3-7 | 643-770 |
| Pittsburgh Pirates | 62 | 99 | .385 | 28,5 | 40-41 | 22-58 | 2-9 | 636-768 |

| NL West | voitot | häviöt | Avg | GB | Kotona | Vieraissa | Jatko vp | Juoksut |
| --- | --- | --- | --- | --- | --- | --- | --- | --- |
| Los Angeles Dodgers | 95 | 67 | .586 | - | 50-31 | 45-36 | 12-9 | 780-611 |
| Colorado Rockies | 92 | 70 | .568 | 3.0 | 51-30 | 41-40 | 4-5 | 804-715 |
| San Francisco Giants | 88 | 74 | .543 | 7.0 | 52-29 | 36-45 | 9-7 | 657-611 |
| San Diego Padres | 75 | 87 | .463 | 20.0 | 42-39 | 33-48 | 10-7 | 638-769 |
| Arizona Diamondbacks | 70 | 92 | .432 | 25.0 | 36-45 | 34-47 | 10-5 | 720-782 |
Postseason > League Division Series

† = 11 vuoroparia
Postseason > League Championship Series

†  = 13 vuoroparia
‡  = 11 vuoroparia
Postseason > World Series

Mark Buehrle
Martina Müller (tennispelaaja)

| Martina Müller |
| --- | --- |

Henkilötiedot
Syntynyt: 11. lokakuuta 1982  Hannover 
Kansalaisuus:   Saksa
Tennispelaaja
Pituus:  165 cm
Paino:  56 kg
Kätisyys:  oikea
Ammattilaisena:  1999–2011
Palkintorahat:  1 042 511 USD
Kaksinpeli
Paras sijoitus:  33 (2.4.2007)
Turnausvoittoja:  1
Voitot/tappiot:  289–257
Grand Slam -turnauksissa
Australian avoimet:  2. kierros (2002, 2006, 2007)
Ranskan avoimet:  2. kierros (2002, 2006, 2007)
Wimbledon:  2. kierros (2006, 2007)
Yhdysvaltain avoimet:  3. kierros (2002)
Nelinpeli
Paras sijoitus:  47  (25. helmikuuta 2008)
Voitot/tappiot:  159–169
Aiheesta muualla
www.martina-muller.com
ITF
WTA
Martina Müller (s. 11. lokakuuta 1982 Hannover) on saksalainen tennispelaaja. Parhaimmillaan hän on sijoittunut WTA-maailmanlistalla sijalle 33 huhtikuussa 2007. Hän on voittanut yhden WTA-turnauksen sekä kaksinpelissä että nelinpelissä. Yhdysvaltain avoimissa 2002 hän selviytyi kolmannelle kierrokselle. Hän edusti Saksaa Fed Cupissa vuosina 2001–2008 kahdeksassa maaottelussa.
McLaren (Formula E)

| McLaren (Formula E) |
| --- | --- |
Koko nimi:  NEOM McLaren Formula E Team
Päämaja:   Woking
Tallipäällikkö:   Ian James
Kilpakuljettajat:   Jake Hughes    Sam Bird
Runko:  Spark Gen3
Moottori:  Nissan e-4ORCE 04
Renkaat:  H Hankook
Nykyiset sarjat:  Formula E
Ensimmäinen kilpailu:  Méxicon ePrix 2023
Kilpailuja:  24
Tuloksia
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  1
Paalupaikkoja:  2
Nopeimpia kierroksia:  2
NEOM McLaren Formula E Team on kaudesta 2022–2023 kilpaillut Formula E-talli. McLaren ilmoitti toukokuussa 2022 liittyvänsä sarjaan ottamalla haltuun Mercedes-Benzin Formula E -toiminnot. Marraskuussa 2022 McLaren vahvisti ensimmäisiksi Formula E -kuljettajikseen Jake Hughesin ja René Rastin. Mercedes-EQ:n tallipäällikkönä toiminut Ian James jatkoi vastaavassa tehtävässä McLarenilla. Hughes ei ollut aiemmin kilpaillut Formula E:ssä, mutta Rast oli kilpaillut sarjassa vuosina 2016–2021.
McLaren ei käytä omaa voimansiirtoaan, vaan toimii Nissanin asiakastallina. Nissan toimii koko kolmannen sukupolven ajan McLarenin teknisenä yhteiskumppanina sekä voimansiirron toimittajana.
McLarenin nimisponsori on saudiarabialainen Neomin kaupunki, joka sponsoroi McLarenin Formula E ja Extreme E talleja.
Kaudella 2023–2024 tallin kuljettajina ovat brittiläiset Hughes ja Sam Bird.
Matti Auvinen

Matti Auvinen (29. syyskuuta 1825 Impilahti – 13. joulukuuta 1869 Impilahti) oli suomalainen maanviljelijä ja valtiopäivämies.
Auvisen isä oli nimeltään Olli Auvinen ja puoliso Marketta Juhontytär Vänskä. Auvinen  edusti Salmin tuomiokuntaa talonpoikaissäädyssä valtiopäivillä 1867.  Hän otti niillä esille muun muassa teiden ja siltojen rakentamista sekä metsästysasetusta koskevia asioita, samoin kuin kulkuneuvojen kehittämisen asioita.
Marc Chorney

| Marc Chorney> Henkilötiedot |
| --- | --- |
Syntynyt: 8. marraskuuta 1959 (ikä 64) Fort William, Ontario, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  91 kg
Pelaajaura
Pääsarjaura:  1980–1985
Aik. seurat:  Pittsburgh Penguins   Los Angeles Kings
NHL-varaus:  115. varaus, 1979 Pittsburgh Penguins
Marc Chorney (s. 8. marraskuuta 1959 Fort William, Ontario, Kanada) on kanadalainen entinen jääkiekkoilija.
Ura

Chorney pelasi neljä kautta Pohjois-Dakotan yliopistossa. Ammattilaisuransa hän aloitti Pittsburgh Penguinsissa, joka varasi hänet NHL:ään kuudennella kierroksella NHL:n varaustilaisuudessa 1979. Chorney kaupattiin Los Angeles Kingsiin vastineeksi kuudennen kierroksen varauksesta varaustilaisuuteen 1985. Yhden Kings-kauden jälkeen Chorney teki Washington Capitalsin kanssa sopimuksen, mutta ei onnistunut lunastamaan NHL-paikkaa.
Perhe

Chorneyn poika Taylor pelaa puolustajana NHL-seura Washington Capitalsissa.
Tilastot

Käännös suomeksi
Mašhadin kansainvälinen lentoasema

Mašhadin kansainvälinen lentoasema (pers. ‏فرودگاه بین المللی شهید هاشمی نژاد‎) (IATA: MHD, ICAO: OIMM) on Mašhadissa Iranissa sijaitseva lentoasema. Lentoasemalla on kaksi asfalttipäällysteistä kiitotietä ja sitä käyttää sekä Iranin armeija että julkiset lentoyhtiöt. Lentoasema on rakennettu 995 metriä merenpinnan yläpuolelle.
Aiheesta muualla

Lentoaseman kotisivu (Arkistoitu – Internet Archive) (persiaksi)